b'\n_START_ARTICLE_\nSlowking\n_START_SECTION_\nBiolo\xc5\xa1ke karakteristike\n_START_PARAGRAPH_\nSlowkingov je izgled gotovo jednak njegovom prethodnom obliku, Slowpokeu (\xc4\x8diji je izgled vjerojatno temeljen na izgledu vidre ili vodenkonja), s nekoliko razlika: Slowking je sposoban stajati samo na dvije noge, nosi crvenobijeli ovratnik te ima ko\xc5\xa1tanu strukturu nalik kacigi i kruni. Struktura je zapravo druga\xc4\x8diji oblik Shelldera, sli\xc4\x8dan onom koji se nalazi na repu Slowbroa. Kada se Slowkinga promatraga straga, mogu se vidjeti Shellderove o\xc4\x8di._NEWLINE_Slowking je jedna od dvije vrste Pok\xc3\xa9mona u koje Slowpoke mo\xc5\xbee evoluirati, dok je Slowbro druga. Shellder, potpuno druga vrsta Pok\xc3\xa9mona, igra klju\xc4\x8dnu ulogu u Slowpokeovoj evoluciji. Ipak, dok u Slowbroovom slu\xc4\x8daju Shellder zagrize njegov rep, kod Slowkinga Shellder zagrize njegovu glavu dok ovaj nosi Kraljev kamen._NEWLINE_Shellder na Slowkingovoj glavi injicira toksine u njegov mozak sa svakim Slowkingovim zijevanjem. Toksini me\xc4\x91udjeluju sa Slowkingovim \xc5\xbeiv\xc4\x8danim tkivom kako bi potaknuli njegove skrivene mentalne potencijale, \xc4\x8dine\xc4\x87i Slowkinga mnogo pametnijim i pa\xc5\xbeljivijim od usporenih Slowbroa i Slowpokea. Navedena razlika \xc4\x8dini ga istaknutijim me\xc4\x91u Slowbroima i Slowpokeima, te ga oni gledaju kao vrstu vo\xc4\x91e. Spada u grupu najpametnijih Pok\xc3\xa9mona, a sposoban je nau\xc4\x8diti, razumjeti i koristiti ljudski govor._NEWLINE_Slowking ima prili\xc4\x8dno dobre kvalitete vo\xc4\x91e. Uvijek je smiren i priseban, bez obzira na te\xc5\xbeinu situacije. U vrijeme kada nije optere\xc4\x87en ne\xc4\x8dim drugim, Slowking svoju inteligenciju usmjerava na istra\xc5\xbeivanja, poku\xc5\xa1avaju\xc4\x87i rije\xc5\xa1iti tajne Pok\xc3\xa9mon svijeta._NEWLINE_Poput Slowbroa, Slowkingova je evolucija reverzibilna; ako Shellder iz bilo kojeg razloga otpadne s njegove glave, Slowking postaje Slowpoke u samo nekoliko sekundi, te, tijekom prelaska gubi svo znanje koje je prikupio s istra\xc5\xbeivanjem. U \xc4\x8doporima Slowking je uvijek vo\xc4\x91a no zbog svoje \xc5\xbeudnje za znanjem u teritorijalnim borbama vjerojatno samo koordinira napade i planira strategije dok ostatak \xc4\x8dopora izvodi naredbe. No, ako je stjeran u kut od strane neprijatelja, obraniti \xc4\x87e se svojim sna\xc5\xbenim psihi\xc4\x8dkim mo\xc4\x87ima.\n_START_SECTION_\nU videoigrama\n_START_PARAGRAPH_\nSlowking nije dostupan u ijednoj igri u divljini. Mo\xc5\xbee ga se dobiti evoluiranjem Slowpokea putem razmjene, no Slowpoke mora dr\xc5\xbeati Kraljev kamen kako bi evolucija bila uspje\xc5\xa1na. Iz tog razloga dostupnost Slowkinga ovisi o dostupnosti Slowpokea, Kraljevog kamena, i jo\xc5\xa1 jedne osobe koja je \xc5\xbeeljna razmjene._NEWLINE_Ve\xc4\x87ina je Slowkingovih statistika iznad prosjeka, posebno njegov Special Attack i Special Defense. Njegov je Attack status prosje\xc4\x8dan, dok je njegov Speed status veoma nizak (kao \xc5\xa1to mu i samo ime Slowking govori). Slowking je sposoban u\xc4\x8diti mo\xc4\x87ne Vodene i Psihi\xc4\x8dke napade, kao i ometaju\xc4\x87e tehnike poput Zijevanja (Yawn), Onesposobljavanja (Disable) i Hvalisanja (Swagger).'